Správa zo zahraničnej pracovnej cesty- zasadnutie Výboru pre vzdelávanie Rady EÚ

1. Účastníci ZPC:
 	
Mgr. Lucia Divičanová

Ministerstvo školstva, vedy, výskumu a športu, sekcia medzinárodnej spolupráce a európskych záležitostí, odbor európskych vzťahov; Stromová 9 Bratislava; riaditeľ odboru; anglický jazyk.

Mgr. Jana Lopušná, LLM

Ministerstvo školstva, vedy, výskumu a športu, sekcia medzinárodnej spolupráce a európskych záležitostí, odbor európskych vzťahov; Stromová 9 Bratislava; národný delegát pre SK PRES; anglický jazyk.

2. Zahraničná pracovná cesta:

Belgicko, Brusel, 31.1.- 1.2.2016 - Rada Európskej Únie
Justus Lipsius, Rue de la Loi 175, Brusel

Zasadnutie Výboru pre vzdelávanie Rady EÚ. Cestovné náklady sú hradené z rozpočtu SK PRES, MŠVVŠ SR. Pobytové náklady a iné výdavky sú financované z rozpočtu SK PRES MŠVVaŠ SR.

3. Rámcový program pobytu:

31.1.2016  	odlet z Viedne do Bruselu	
1.2.2016	zasadnutie Výboru pre vzdelávanie Rady EÚ
1.2.2016	odlet z Bruselu do Viedne
			
4. Stručný priebeh rokovaní:

Zasadnutie Výboru pre vzdelávanie Rady EÚ

Prijatie agendy

Rokovanie Výboru pre vzdelávanie viedol Mirko van Muijen zo SZ Holandska pri EÚ. 
FR delegátka mala pripomienku k množstvu bodov na programe rokovania Výboru.

Stručný obsah a priebeh diskusie k jednotlivým bodom	

Informácia predsedníctva

Piate plánované zasadnutie EDUC sa presunulo z 12.4. na 8.4. a PRES sa podarilo potvrdiť tretieho ministra (AT) na politickú diskusiu na Rade pre vzdelávanie (Paris declaration follow-up), ktorý vystúpi s témou posilnenia postavenia učiteľov.

Informácie Komisie

Prvé stretnutie technických pracovných skupín (TPS) v rámci ET 2020 bude 22.2.2016 v Bruseli za účasti DG EAC Martine Reicherts.

Diskusia k návrhu rozhodnutia Rady o podpore socio-ekonomickej konvergencie a inklúzie v EÚ prostredníctvom vzdelávania

„Promoting upward social and economic convergence“: Pre UK zostáva red line slovné spojenie „promoting upward social convergence“. Sociálna konvergencia im v texte evokuje možnosť obmedzenia súťaže a spomalenia best performers. EK by termín konvergencia v názve rozhodnutia rada zachovala aj za cenu vynechania spojenia „sociálna“. So slovným spojením „sociálna konvergencia“ indikovali problém aj FI a FR. CZ zase nesúhlasí s odstránením slovného spojenia „ekonomická konvergencia“, keďže sa nachádza aj v Ročnom prieskume rastu. Podľa EL sa PRES podarilo dosiahnuť správne vyvážený text medzi sociálnou a ekonomickou konvergenciou. 
BE, IT a EL poďakovali PRES za odvolávku k spolupráci s Radou Európy v závere textu. PT a RO zopakovali svoju požiadavku viac v texte zviditeľniť úlohu VŠ vzdelávania. EK navrhla odstrániť vetu o hľadaní správneho pomeru medzi rozvíjaním zručností pre zamestnateľnosťou a podporou občianskych kompetencií (s.9, b.), pretože evokuje možnosť výberu, zatiaľ čo by sme mali podporovať vzdelávanie k obom. LV a DK navrhli prehodiť priority tak, aby sa „skladba študentov reflektujúca celkové zloženie spoločnosti“ dostala až na koniec (s.9, f.). Viacero ČŠ by v texte uvítalo viac zakomponovanú stratégiu ET2020 (CZ, SI, BE) a podľa HR je nedostatočne spomenutá potreba investícií do vzdelávania. BE navrhlo do textu pred „prvoradosť investícií do vzdelávania na národnej a EÚ úrovni“ dopísať regionálnu (s. 5, 1.).

Zručnosti: spájanie vzdelávania, pracovného trhu a spoločnosti - prezentácia PRES k návrhu diskusie na februárovej Rade pre vzdelávanie

Meno externého rečníka zatiaľ nie je známe. Diskutovať sa bude vo vnútornom kruhu a ministri budú mať 2 min priestor na reakcie. EK uvítala medzi-sektorový výber témy a zároveň by uvítala dôraz na nevyhnutnosť budovania zručností už v detstve. PT tému považujú za veľmi relevantnú. Text však dostatočne nevyzdvihuje spojenie vzdelávania so spoločnosťou (aj FR). Mali by sme sa zamerať na vysokoškolské vzdelávanie v súvislosti s novou agendou zručností. Súčasťou diskusie by tiež malo byť prepojenie školy s komunitou. Pri integrácii migrantov zohráva hlavnú úlohu ich integrácia v sektore vzdelávania a až následne na trh práce. FR sa zdá, že text priveľmi vyzdvihuje relevantnosť dimenzie pracovného trhu a dôraz by sa mal posunúť viac smerom na spoločenský význam vzdelávania. Podľa BE z textu nie je zrejmé, či hovoríme o zručnostiach, alebo kvalifikáciách (aj DK). DE by uvítalo včas informáciu k rečníkovi a má výhradu k organizácii debaty vo vnútornom kruhu (spolková republika – viacero ministrov). (DK, IT) výhrada k časovému priestoru na reakciu ministrov (zvyčajne 3 min). EK (aj EE) by radi ministerskú diskusiu rozšírili o ich víziu potreby budúcich zručností.
Ministri budú môcť reagovať k jednému výroku, alebo všetkým trom naraz. Po diskusii v Rade EYCS bude NL minister zodpovedný za vzdelávanie adresovať list na predsedu Rady EPSCO. Výstup oboch debát bude list NL PRES pre EK.

Vzdelávanie a migračná kríza: prínos občianskeho a jazykového vzdelávania - prezentácia PRES k neformálnemu diskusnému dokumentu počas obedu ministrov
Neformálna debata pri obede bude nadväzovať na politickú debatu z novembrovej Rady. EK uvítala follow-up vo forme neformálnej debaty. Podľa PT je dôležité hovoriť o príkladoch dobrej praxe a konkrétnych plánoch, čo chcú jednotlivé ČŠ pre integráciu migrantov urobiť. Na otázku k vzdelávaniu jazykov PRES spresnilo, že ide o vzdelávanie v jazykoch primajúcich krajín a zameranie bude na novú vlnu migrantov (nie integráciu 2-3 generácie). FR privítalo konkrétne zameranie debaty na občianske a jazykové vzdelávanie. Vyhneme sa tak veľmi širokej debate. Mali by sme sa zamerať na úspešné príbehy a lessons learned. IT, FR, SE súhlasia, že rozsah témy je možné riešiť iba spoločným úsilím na úrovni EÚ. ES zaujímalo, aké bude pokračovanie debaty, vzhľadom na to, že z neformálnych debát pri obede nie sú žiadne závery. EK predpokladá follow-up v rámci peer learning aktivít (napr. SE v spolupráci s EK 6.-7.4.2016 v Štokholme na tému prístupu detí migrantov k vzdelaniu).

Tematická diskusia č. 3: párovanie zručností a zamestnaní

EK vo svojej prezentácii uviedla, že v najbližších desaťročiach bude trendom dopyt buď po vysokokvalifikovaných, alebo nízko kvalifikovaných zamestnaniach. To spôsobí polarizáciu dopytu, s predpokladom zániku stredných kvalifikácií. Kvalifikácie pre nás signalizujú výsledok vzdelávacej cesty jednotlivca. Dosiahnutá kvalifikácia v jednotlivých ČŠ pritom často nekorešponduje so zručnosťami požadovanými trhom práce. Otázka je preto, či sme schopní držať tempo s požiadavkami trhu práce a teda spoločnosti ako takej. V oblasti modernizácie VŠ vzdelávania si treba položiť otázku, či obsahuje dostatok učenia sa v práci  (work based learning), alebo je ešte stále vzdialené skúsenostiam a potrebám podnikov.

Rôzne

V rámci bodu rôzne sa rozlúčila CY delegátka.

5.  Zhrnutie zasadania

Dňa 1. februára 2016 sa uskutočnilo tretie zasadnutie Výboru pre vzdelávanie pod vedením holandského predsedníctva Rady EÚ, ktorému predsedal Mirko van Muijen. Zasadnutie bolo venované pokračovaniu diskusie k návrhu vyhlásenia Rady o podpore socio-ekonomickej konvergencie a inklúzie v EÚ prostredníctvom vzdelávania, ako aj návrhom podkladov pre diskusiu v Rade ministrov, ktorá sa uskutoční dňa 24.2.2016 (poobede).

6.  Prehľad prinesenej dokumentácie a miesto jej uloženia:

Dokumenty sú k dispozícii prostredníctvom siete Extranet.

7.   Osobitne vyhodnotený očakávaný prínos ZPC:

Zahraničná pracovná cesta splnila svoj účel. V rámci zasadnutia sa sfinalizoval text návrhu vyhlásenia Rady o podpore socio-ekonomickej konvergencie a inklúzie v EÚ prostredníctvom vzdelávania, ktorý bude predmetom schvaľovania na nadchádzajúcej Rade ministrov, a následne bude príspevkom vzdelávania a OVP do Európskeho semestra 2016. Rovnako sa diskutovalo aj o téme neformálnej diskusie počas obeda ministrov počas Rady EÚ, ktorá sa bude sústrediť na migračnú krízu a vzdelávanie, ako aj následnej verejnej diskusii na tému zručností. 

Odporúčanie: Výbor pre vzdelávanie je prípravným orgánom Rady EÚ, v rámci ktorého prebiehajú diskusie k dokumentom, ktoré budú predložené na zasadnutie ministrov v Rade EÚ. Vzhľadom na uvedené a v súvislosti s blížiacim sa predsedníctvom Slovenskej republiky v Rade EÚ v druhom polroku 2016  je nevyhnutná účasť zástupcov MŠVVaŠ SR na ďalších zasadnutiach Výboru a ich aktívne zapájanie sa do diskusie.

8.   Spôsob zverejnenia výsledkov ZPC, prenos získaných informácií:

Správa zo ZPC je k dispozícii na intranete, zaslaná na vedomie.

Správu vypracoval: Mgr. Jana Lopušná, OEV MŠVVaŠ SR

Správu schválil: 	Mgr. Lucia Divičanová, R OEV, MŠVVaŠ SR
			PhDr. Marek Moška, GR SMSEZ, MŠVVaŠ SR

Dátum: 19.2.2016
     
Poznámka: Správu zo ZPC je potrebné vypracovať do 10 dní od jej ukončenia a predložiť na Sekciu medzinárodnej spolupráce